
PëR SHPërndarjen ME KOEFICIENT KREDITORËVE TË SHOQËRISë “Vefa HOLDING” SHPK, NË ADMINISTRIM, TË VLERAVE FINANCIARE, TË REALIZUARA NGA SHITJA E ASETEVE

Në mbështetje të nenit 100 të Kushtetutës, të pikave 1 e 3 të nenit 8 të ligjit nr.8360, datë 10.6.1998 “Për kriteret dhe mënyrën e shpërndarjes së pasurive të personave juridikë, jobankarë, që kanë marrë hua nga publiku i gjerë”, të neneve 21 e 27 të ligjit nr.8379, datë 29.7.1998 “Për hartimin dhe zbatimin e Buxhetit të Shtetit të Republikës së Shqipërisë” dhe të nenit 7 të ligjit nr.9339, datë 21.12.2004 “Për Buxhetin e Shtetit të vitit 2005”, me propozimin e Kryeministrit, Këshilli i Ministrave



VENDOSI:

1. Shpërndarjen kreditorëve të shoqërisë “Vefa Holding” sh.p.k., në administrim, të vlerave financiare, sipas koeficientit të kthimit të shumave, në masën 11 për qind, të llogaritur si raport i të ardhurave, të realizuara dhe të depozituara në bankë, nga shitja e aseteve dhe shumës së detyrimit të mbetur, që shoqëria huamarrëse ka ndaj kreditorëve, ku:
a) të ardhurat financiare, të realizuara nga shitja e aseteve të shoqërisë “Vefa Holding”. sh.p.k., në administrim, dhe të depozituara në bankë janë 3 800 000 000 (tre miliardë e tetëqind milionë) lekë;
b) shuma e detyrimit të mbetur, që shoqëria huamarrëse “Vefa Holding” sh.p.k., në administrim, ka ndaj kreditorëve, është 34 361 781 170 (tridhjetë e katër miliardë e treqind e gjashtëdhjetë e një milionë e shtatëqind e tetëdhjetë e një mijë e njëqind e shtatëdhjetë) lekë.
2. Shpërndarja e vlerave financiare për rrethet Tiranë, Vlorë, Durrës dhe Korçë të kryhet nga Banka Kombëtare Tregtare.
Rregullat për mënyrën, kohën dhe radhën e shlyerjes së kreditorëve do të caktohen në një marrëveshje të veçantë, ndërmjet Grupit Mbikëqyrës dhe Bankës Kombëtare Tregtare.
3. Të ardhurat financiare, që do të sigurohen nga shitja e aseteve të mbetura gjendje, sipas pasqyrës që i bashkëlidhet këtij vendimi, pas fillimit të kompensimit të kreditorëve, të depozitohen në llogaritë që do të çelen pranë Bankës Kombëtare Tregtare për llogari të kreditorëve të shoqërisë “Vefa Holding” sh.p.k., në administrim dhe të përdoren në dobi të tyre, sipas kritereve, rregullave dhe procedurave, që do të caktohen me vendim të veçantë të Këshillit të Ministrave.
4. Vlera financiare prej 3 800 000 000 (tre miliardë e tetëqind milionë) lekësh (e konvertuar), gjendje në llogaritë bankare të shoqërisë “Vefa Holding” sh.p.k., në administrim, në Raiffeisen Bank, të transferohet, brenda muajit janar 2005, në llogarinë për shlyerjen e kreditorëve, të çelur pranë Bankës Kombëtare Tregtare.
5. Shpenzimet për komisionin e shërbimit bankar, që do të kryhet pranë sporteleve të Bankës Kombëtare Tregtare, në zbatim të pikës 2 të këtij vendimi, në shumën 100 (njëqind) lekë për çdo kreditor, e cila në total arrin vlerën 7 400 000 (shtatë milionë e katërqind mijë) lekë, të përballohet nga fondi rezervë i Këshillit të Ministrave. Kjo shumë të shtohet në planin financiar të Grupit Mbikëqyrës, zëri “Shpenzime”, në përfundim të shlyerjes së vlerave financiare kreditorëve të shoqërisë “Vefa Holding”, sh.p.k., në administrim.
6. Ngarkohen Ministria e Financave, Grupi Mbikëqyrës dhe administratorët e pavarur të shoqërisë “Vefa Holding” sh.p.k., në administrim, për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

Kryeministri
Fatos Nano
LISTA E ASETEVE TË MBETURA DHE TË PASHITURA TË SHOQËRISË HUAMARRËSE “VEFA HOLDING” SHPK, NË ADMINISTRIM

	
	Asete në administrim
	Vendndodhja e objektit

	Numri i dokumentit hipotekor
	Sipërfaqja e objektit

	
	
	
	
	
	Gjithsej m2
	Ndërtime m2

	a
	b
	1
	2
	3
	4
	5

	1.
	Shoqëria “Vefa Holding” sh.p.k., në administrim
	
	
	
	
	

	1.1
	Ndërtesë dykatëshe
	Tiranë
	v.006
	473
	460
	220

	1.2
	Truall në fshatin Qafë
	Skrapar
	v.160
	45
	290
	-

	1.3
	Ndërtesë e ish-fabrikës së lëkurës
	Skrapar
	v.156
	179
	1000
	457

	1.4
	Ish-hotel Gjerbës
	Skrapar
	v.159
	54
	232
	170

	1.5
	Objekt në Zavalinë
	Elbasan
	v.116
	171
	475
	470

	1.6
	Magazinë e prodhimit të sallamit
	

Përmet
	

v.082
	

1553
	

542
	

460

	1.7
	Tokë bujqësore
	Pukë
	v.129
	1410
	4000
	-

	1.8
	Depo drithi
	Skrapar
	v.157
	58
	1000
	1000

	1.9
	Baxho “Dobrush”
	Skrapar
	v.161
	8
	112
	160

	1.10
	Ish-pularia
	Shkodër
	v.133
	9354
	48800
	10700

	1.11
	Lokal në Babli
	Mat
	v.127
	5
	210
	210

	1.12
	Baxho qumështi Pobrat
	
Berat
	
v.166
	
177
	
900
	
300

	1.13
	Magazinë
	Përmet
	v.84
	1030
	183
	174




